Római Real-diadalmenet
Idegenbeli sikerével közel a BL-továbbjutáshoz a Real és a Wolfsburg.
A Real Madrid sorozatban hatodszor kerülhet be a labdarúgó Bajnokok Ligájában a legjobb nyolc közé, ha túljut az AS Román, amely 2008 óta nem járt a BL-negyeddöntőben – akkor épp a mai edző, Luciano Spalletti vezetésével épp a Realt ejtették ki.

Páholyban a Real

A BL-nyolcaddöntők ma esti rangadóját a hazai csapat Szczesny, Rüdiger, Digne, Manolas, Nainggolan, Pjanic, Vainqueur (De Rossi, 77.,) Florenzi (Totti, 87.), Perotti, Salah, El Shaarawy (Dzeko, 64.), míg a Real a Navas, Varane, Ramos, Marcelo, Carvajal, Kroos, James Rodríguez (Jesé, 82.), Modric, Isco (Kovacic, 64.), Ronaldo (Casemiro, 89.), Benzema felállásban vívta meg.
Az első félidő Real-fölényt hozott, de egyik csapat sem találta el a kaput. A Roma nem játszott teljesen alárendelt szerepet, amint azt a 4:4-es szögletarány is mutatja. Az 57. percben aztán jött Ronaldo: két remek csel után bebombázott (0-1). A 87. percben a pár perccel korábban beállt Jesé adta meg a kegyelemdöfést (0-2). A Roma még becserélte a „nagy öreget”, Francesco Tottit az utolsó pár percre – valószínűleg ez volt az utolsó BL-meccse hazai pályán...

Előnyben a Wolfsburg

A belga Gent még sohasem szerepelt a BL-ben, és a német Wolfsburg is csak egyszer, de 2008-ban sem jutott túl a csoportkörön. Így bármelyik csapat jut tovább, mindenképpen történelmet ír. Ez valószínűleg a Wolfsburg lesz, mivel győzni tudott idegenben (2-3).
 

Bajnokok Ligája, nyolcaddöntő, első mérkőzések:

AS Roma (olasz)-Real Madrid (spanyol) 0-2 (0-0)
-----------------------------------------------
gól: Ronaldo (57.), Jesé (86.)
Gent (belga)-VfL Wolfsburg (német) 2-3 (0-1)
--------------------------------------------
gól: Kums (80.), Coulibaly (89.) illetve Draxler (44., 54.), Kruse (60.)
A visszavágókat március 8-án rendezik.